בשנת 1977 החל לעבוד בסניף של סוכנות הידיעות UPI בלונדון. בשנת 1979 נשלח לביירות, שם התגורר באזור המוסלמי של מערב העיר. בשנת 1981 התקבל לעיתון "הניו יורק טיימס" ובשנת 1982 נשלח מטעמו שוב לביירות, וכיהן כראש המשרד בעיר. ביוני אותה שנה פוצץ בית הדירות שבו התגורר כחלק ממאבק בין משפחות בבניין שהיו קשורות לפלגים שונים באש"ף. במהלך שהותו בת השנתיים בלבנון סיקר את טבח אל-חמה, מלחמת לבנון הראשונה וטבח סברה ושתילה. סיקורו אודות מלחמת לבנון זיכה אותו בפרס פוליצר.